Nico Diederichs

Nicolaas Johannes Diederichs (Ladybrand, 1903ko azaroaren 17a - Lurmutur Hiria, 1978ko abuztuaren 21a) hegoafrikar politikaria izan zen. Hego Afrikako presidentea izan zen 1975etik hil zen arte.

Zientzia politiko eta filosofiako irakaslea izan zen Oranjeko Estatu Askeko Unibertsitatean. 1930eko eta 1940ko hamarkadetan afrikaner zirkulu nazionalisten figura garrantzitsuetako bat izan zen.

Alderdi Nazionaleko kide izan zen 1953tik 1975era. Ekonomia Gaietarako ministroa (1958tik 1967ra), Meatzeetako ministroa (1961etik 1964ra) eta Finantza ministroa (1967tik 1975era) izan zen, eta "Urrezko Jauna" ezizena jaso zuen. Rand Afrikaans Unibertsitateko lehen kantzilerra ere izan zen.

1975ean Hegoafrikako presidente hautatu zuten eta hiru urte geroago hil zen karguan.

 Kanpo estekak 

Kategoria:Afrikanerrak
Kategoria:Hegoafrikako politikariak
Kategoria:Gaixotasun kardiobaskularrek hildakoak